Diari Oficial de la Generalitat Valenciana


Sumari del DOGV 9177, del 20-09-2021 (2021/9356)

RESOLUCIÓ de 16 de setembre de 2021, del conseller d'Economia Sostenible, Sectors Productius, Comerç i Treball, per la qual es modifica l'annex de la Resolució de 23 de desembre de 2020, del conseller d'Economia Sostenible, Sectors Productius, Comerç i Treball, per la qual es va aprovar el calendari de festes locals, retribuïdes i no recuperables, en l'àmbit de la Comunitat Valenciana, per a l'any 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9177

Data del DOGV
:   20-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9356


Data del document
:   16-09-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 16 de setembre de 2021, del conseller d'Economia Sostenible, Sectors Productius, Comerç i Treball, per la qual es modifica l'annex de la Resolució de 23 de desembre de 2020, del conseller d'Economia Sostenible, Sectors Productius, Comerç i Treball, per la qual es va aprovar el calendari de festes locals, retribuïdes i no recuperables, en l'àmbit de la Comunitat Valenciana, per a l'any 2021. [2021/9356]  
  
  
Mitjançant la Resolució de 23 de desembre de 2020, del conseller d'Economia Sostenible, Sectors Productius, Comerç i Treball, es va aprovar el calendari de festes locals, retribuïdes i no recuperables, en l'àmbit de la Comunitat Valenciana, per a l'any 2021, i es va publicar en el Diari Oficial de la Generalitat Valenciana número 8985, de 29 de desembre de 2020.  
En el preàmbul d'aquesta resolució s'especificava que algunes corporacions locals no havien comunicat a la Conselleria l'acord del ple per a la determinació de les corresponents festivitats locals als seus municipis per a 2021, per la qual cosa en l'annex de la resolució figurava l'expressió «sense determinar». Així mateix, a conseqüència de l'evolució de la crisi sanitària derivada de la Covid-19, determinades corporacions locals van anar comunicant a la Conselleria l'acord plenari pel qual es modificaven les dates inicialment acordades pel ple de l'ajuntament com a festivitats de caràcter local i que van ser publicades en l'annex de la resolució del passat mes de desembre. Com a conseqüència del que s'ha expressat anteriorment, mitjançant les resolucions de 3 de març i de 23 d'abril, del conseller d'Economia Sostenible, Sectors Productius, Comerç i Treball es va modificar l'annex de la Resolució de 23 de desembre de 2020, i es va publicar en el Diari Oficial de la Generalitat Valenciana números 9034, de 4 de març de 2021, i 9073, de 30 d'abril de 2021, respectivament.  
Actualment encara continuen produint-se nous canvis en la determinació de les festivitats locals de l'exercici 2021 per part d'algunes corporacions locals, per tant cal fer una nova modificació de l'annex de la Resolució de 23 de desembre de 2020, i incorporar aquelles poblacions que bé han comunicat la determinació de les seues festivitats locals o bé han modificat les inicialment acordades.  
  
Com a conseqüència, en virtut de la normativa vigent reguladora d'aquesta matèria, correspon a l'autoritat laboral competent, a proposta del ple de l'ajuntament, la determinació dels dies que tenen el caràcter de festa local al municipi. Així, l'article 37.2 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, estableix que «Les festes laborals, que tindran caràcter retribuït i no recuperable, no podran excedir els catorze dies a l'any, de les quals dos seran locals».  
  
D'altra banda, l'article 46 del Reial decret 2001/1983, de 28 de juliol, sobre regulació de la jornada de treball, jornades especials i descansos, declarat vigent per la disposició derogatòria única del Reial decret 1561/1995, de 21 de setembre, sobre jornades especials de treball, indica el següent: «Seran també inhàbils per al treball retribuïts i no recuperables, fins a dos dies de cada any natural amb caràcter de festes locals que per tradició siguen pròpies en cada municipi, els quals seran determinats per l'autoritat laboral competent -a proposta del ple de l'ajuntament corresponent- i seran publicats en el butlletí oficial de la comunitat autònoma, i, si escau, en el butlletí oficial de la província».  
  
A aquest efecte, vistes les noves comunicacions formalitzades per les corporacions locals i d'acord amb la normativa reguladora de la jornada de treball, jornades especials i descansos, com també l'altra d'aplicació pertinent, resolc:  
  
Primer  
Modificar l'annex de la Resolució de 23 de desembre de 2020, del conseller d'Economia Sostenible, Sectors Productius, Comerç i Treball, per la qual s'aprova el calendari de festes locals, retribuïdes i no recuperables, en l'àmbit de la Comunitat Valenciana, per a l'any 2021, en els termes que figuren en l'annex a aquesta resolució.  
  
Segon  
Aquesta resolució produirà efectes el dia de la publicació en el Diari Oficial de la Generalitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14, 44 i 46 de la Llei 29/1998, reguladora de la jurisdicció contenciosa administrativa, aquesta resolució, que posa fi a la via administrativa, podrà ser objecte de recurs potestatiu en reposició, o bé es podrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la Conselleria d'Economia Sostenible, Sectors Productius, Comerç i Treball en el termini d'un mes comptador des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptador des de l'endemà de la publicació.  
c) Si el recurrent és una administració local, de conformitat amb el que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no es podrà interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptador des de l'endemà de la publicació d'aquesta resolució en el Diari Oficial de la Generalitat Valenciana, podrà formular un requeriment raonat perquè s'anul·le o es revoque, tenint en compte que això no incideix en la seua executivitat, ni interromp els terminis amb vista a la seua fermesa, per no ser substitutiu del règim de recursos en via administrativa.  
  
València, 16 de setembre de 2021.- El conseller d'Economia Sostenible, Sectors Productius, Comerç i Treball, Rafael Climent González.  
  
  
  
ANNEX  
  
Relació de festes locals a la província d'Alacant  
  
On diu: «EATIM la Xara (entitat local menor del municipi de Dénia): 10 de setembre, divendres»; ha de dir «20 de setembre, dilluns».  
  
On diu: «Alcoi: sense determinar»; ha de dir: «Alcoi: 11 d'octubre i 19 de novembre».  
  
  
Relació de festes locals a la província de València  
  
On diu: «Albalat de la Ribera: sense determinar»; ha de dir: «Albalat de la Ribera: 12 d'abril, Sant Vicent Ferrer; i 30 de juliol, Sants de la Pedra».  
  
On diu: «Algemesí: 12 d'abril, Sant Vicent Ferrer; 8 de setembre, Mare de Déu de la Salut»; ha de dir: «Algemesí: 12 de juny, Sant Onofre; i 8 de setembre, Mare de Déu de la Salut».  
  
On diu: «Benigànim: sense determinar»; ha de dir «Benigànim: 21 de gener, la Beata Agnés; i 6 de setembre, festes patronals».  
  
On diu: «Bétera: sense determinar»; ha de dir: «Bétera: 12 d'abril, Sant Vicent Ferrer; i 16 d'agost, Sant Roc».  
  
On diu: «Bugarra: sense determinar»; ha de dir: «Bugarra: 8 i 9 d'abril».  
  
On diu: «Carrícola: sense determinar»; ha de dir: «Carrícola: 16 de febrer, festa de la Cazuelita; i 8 de maig, l'Aparició de Sant Miquel».  
  
On diu: «Castelló de Rugat: sense determinar»; ha de dir: «Castelló de Rugat: 12 d'abril, Sant Vicent Ferrer; i 7 de desembre, festa local».  
  
  
On diu: «Castellonet de la Conquesta: sense determinar»; ha de dir: «Castellonet de la Conquesta: 12 d'abril, Sant Vicent Ferrer; i 23 de juliol, Santiago Apòstol».  
  
On diu: «Cullera: sense determinar»; ha de dir: «Cullera: 8 de setembre i 22 de novembre».  
  
On diu: «Gàtova: sense determinar»; ha de dir: «Gàtova: 12 d'abril, Sant Vicent Ferrer; i 24 de setembre, Mare de Déu de la Mercè».  
  
  
On diu: «Llanera de Ranes: sense determinar»; ha de dir: «Llanera de Ranes: 5 de març, Porrat de Torrent; i 27 d'agost, l'Aurora».  
  
  
On diu: «Llutxent: sense determinar»; ha de dir: «Llutxent: 3 i 4 d'agost».  
  
On diu: «Loriguilla: sense determinar»; ha de dir: «Loriguilla: 12 d'abril, Sant Vicent Ferrer; i 25 de juny, Sant Joan Baptista».  
  
On diu: «Millares: sense determinar»; ha de dir: «Millares: 3 de febrer, Sant Blai; i 6 d'agost, Santíssim Crist de la Salut».  
  
On diu: «Ontinyeny: 23 d'agost, dilluns de festes de Moros i Cristians; 22 de novembre, Dilluns de Fira»; ha de dir: «Ontinyent: 19 de novembre, Divendres de Fira; i 22 de novembre, Dilluns de Fira».  
  
On diu: «Quart de Poblet: sense determinar»; ha de dir: «Quart de Poblet: 12 d'abril, Sant Vicent Ferrer; i 6 de setembre, Mare de Déu de la Llum».  
  
On diu: «Quatretonda: 28 de juny, festes de Sant Pere; 7 de setembre, festes patronals»; ha de dir: «Quatretonda: 28 de juny, festes de Sant Pere; 6 de setembre, festes patronals».  
  
On diu: «Sellent: sense determinar»; ha de dir: «Sellent: 19 d'agost, Sant Isidre; i 20 d'agost, la Puríssima».  
  
  
On diu: «Senyera: sense determinar»; ha de dir: «Senyera: 26 de juliol, Santa Anna; i 23 d'agost, Santíssim Crist de la Bona Mort».  
  
On diu: «Tavernes de la Valldigna: 18 de març, vespra de Sant Josep»; ha de dir: «Tavernes de la Valldigna: 17 de setembre».  
  
On diu: «Tous: sense determinar»; ha de dir: «Tous: 29 de setembre, Sant Miquel Arcàngel; i 30 de setembre, Sant Roc».  
  
On diu: «Tuéjar: sense determinar»; ha de dir: «Tuéjar: 18 de març i 7 de desembre».  
  
On diu: «Venta del Moro: sense determinar»; ha de dir: «Venta del Moro: 14 de maig, Sant Isidre; i 10 de desembre, Mare de Déu de Loreto».  
  
On diu: «Villargordo del Cabriel: sense determinar»; ha de dir: «Villargordo del Cabriel: 16 i 17 d'agost, festes locals».